ແຫລ່ງຂ່າວສະຫະຣັດ ແຈ້ງວ່າ ການບຸກໂຈມຕີ ໃນໂຊມາເລັຽ ໄດ້ສັງຫານ ຊາວເຄນຢາຜູ້ນຶ່ງ ທີ່ແອັຟບີອາຍ ຕ້ອງການ
ຂ່າວສຳຄັນອື່ນໆ: ຄະນະກັມມະການເລືອກຕັ້ງ ອັຟການິສຖານ ໄດ້ສັ່ງໃຫ້ນັບບັດ 10% ຄືນໃໝ່; ອີຣັກ ປ່ອຍນັກຂ່າວ ທີ່ແກວ່ງເກີບໃສ່ອະດີດ ປະທານາທິບໍດີບຸຊ;
ເຈົ້າໜ້າທີ່ສະຫະຣັດກ່າວວ່າ ກຳ ລັງພິເສດ ຂອງສະຫະຣັດ ໄດ້ທຳການໂຈມຕີຢູ່ ທີ່ພາກໃຕ້ ຂອງປະເທດ ໂຊມາເລັຽໃນວັນຈັນ ວານນີ້ ແລະໄດ້ສັງຫານຜູ້ຕ້ອງສົງສັຍວ່າ ເປັນຜູ້ກໍ່ການຮ້າຍ ຊາວເຄນຢາຄົນນຶ່ງ ພວກທີ່ເຫັນເຫດການໃນບໍຣິເວນດັ່ງກ່າວເວົ້າວ່າ ທະຫານ ໃນເຮືອບິນເຮຣີຄອບເຕີ້ ຢ່າງນ້ອຍ 2 ລຳໄດ້ຍິງໂຈມຕີ ຣົດຄັນນຶ່ງ ໃກ້ໆເມືອງ BARAWE ໃນພາກໃຕ້ໂຊມາເລັຽ ໂດຍໄດ້ສັງຫານຜູ້ທີ່ນັ່ງໄປໃນຣົດ ຄັນດັ່ງກ່າວ ຢ່າງນ້ອຍ 2 ຄົນ ແລະອີກ 2 ຄົນໄດ້ຮັບບາດເຈັບ ເຈົ້າໜ້າທີ່ກ່າວວ່າ ການໂຈມຕີ ໃນເທື່ອນີ້ ໄດ້ສັງຫານ ນາຍSALEH ALI SALEH NABHAN ຜູ້ທີ່ເຈົ້າໜ້າທີ່ເວົ້າວ່າ ພົວພັນກັບກຸ່ມກໍ່ການຮ້າຍ AL-QAIDA ໜ່ວຍສືບລັບ ຂອງສະຫະຣັດ ຕ້ອງການໂຕນາຍ NABHANກໍເພື່ອຢາກ ສອບປາກຄຳຜູ້ກ່ຽວ ກ່ຽວກັບ ການໂຈມຕີໂຮງແຮມ ແລະເຮືອບິນທີ່ເມືອງMOMBASA ໃນປະເທດເຄນ ຢາໃນປີ 2002 ເຈົ້າໜ້າທີ່ກ່າວວ່າ ກຳລັງພິເສດຂອງສະຫະຣັດ ໄດ້ນຳເອົາສົບ ຂອງຜູ້ກ່ຽວ ມາພ້ອມ ຫົວໜ້າເລືອກຕັ້ງໃນອັຟກາ ນິສຖານກ່າວວ່າ ບັດຄະແນນສຽງ 10% ໃນ ການເລືອກຕັ້ງ ປະທານາທິບໍດີຂອງປະເທດ ເມື່ອເດືອນແລ້ວນີ້ ຕ້ອງໄດ້ມີ ການນັບຄືນໃໝ່ ຍ້ອນມີຮ່ອງຮອຍສະແດງໃຫ້ເຫັນ ເຖິງການສໍ້ ໂກງຄະແນນ ປະທານຄະນະກັມມະການ ກ່ຽວກັບການຮ້ອງທຸກໃນການເລືອກຕັ້ງ ຂອງອັຟການິສຖານ ກ່າວໃນວັນອັງຄານມື້ນີ້ວ່າ ເຈົ້າໜ້າທີ່ຈຳເປັນຕ້ອງ ໄດ້ກວດກາ ແລະນັບຄືນໃໝ່ ບັດຄະແນນສຽງ ຈາກໜ່ວຍປ່ອນບັດ ປະມານ 2 ພັນ500 ໜ່ວຍ ໃນສັບປະດາແລ້ວ ຄະນະກັມມະການດັ່ງກ່າວ ທີ່ໄດ້ຮັບການໜຸນຫລັງຈາກອົງການ ສະຫະປະຊາຊາດ ໄດ້ສັ່ງໃຫ້ ຄະນະກັມມະການເລືອກຕັ້ງ ທີີ່ເປັນອິສຣະຂອງອັຟການິສຖານ ນັບຄືນໃໝ່ ບັດຄະແນນສຽງ ຈາກໜ່ວຍປ່ອນບັດຕ່າງໆທີ່ມີຜູ້ໄປປ່ອນບັດ 100% ຫລືໜ່ວຍປ່ອນບັດ ບ່ອນທີ່ຜູ້ສະມັກ ໄດ້ຮັບຄະແນນສຽງຫລາຍກວ່າ 95% ຄະນະກັມມະການເລືອກຕັ້ງ ທີ່ເປັນອິສຣະ ຂອງອັຟການິສຖານໄດ້ປະກາດ ໃນສັບປະດາແລ້ວນີ້ວ່າ ທ່ານ HAMID KARZAI ໄດ້ຮັບຄະແນນສຽງ ຫລາຍກວ່າ50% ຂອງບັດທີ່ປ່ອນທັງໝົດ ຊື່ງເຮັດໃຫ້ທ່ານ ໄດ້ຮັບໄຊຊນະຢ່າງເດັດຂາດ ບໍ່ຈຳເປັນຕ້ອງ ມີການເລືອກຕັ້ງຮອບ 2 ຜູ້ທ້າທາຍຄົນສຳຄັນຂອງທ່ານ ຄືອະດີດຣັຖມຸນຕຣີ ການຕ່າງປະເທດ ABDULLAH ABDULLAHໄດ້ຮັບຄະແນນ 28% ນັກຂ່າວອີຣັກ ທີ່ແກວ່ງເກີບ ໃສ່ອະດີດ ປະທານາທິບໍດີ GEORGE W BUSHໄດ້ ຖືກປ່ອຍ ອອກຈາກຄຸກ ອີຣັກແລ້ວ ເຈົ້າໜ້າທີ່ອີຣັກ ໄດ້ ປ່ອຍນາຍ MUNTAZERAL-ZAIDI ຈາກຄຸກ ທີ່ນະຄອນຫລວງແບັກແດັດ ໃນວັນອັງຄານມື້ນີ້ ຫລັງຈາກລາວໄດ້ຮັບໃຊ້ໂທດມາ ໄດ້ 9 ເດືອນ ຍ້ອນຄວາມຜິດ ທີ່ລາວໄດ້ກະທຳ ສະມາຊິກ ໃນຄອບຄົວແລະສະມາຊິກ ສະພາອີຣັກ ຫລາຍໆຄົນ ໄດ້ໄປຕ້ອນຮັບລາວ ຢູ່ທາງນອກຄຸກ ໃນການກະທຳ ທີ່ເຮັດໃຫ້ລາວ ມີຊື່ສຽງ ກາຍເປັນວິຣະຊົນ ໃນໝູ່ຊາວອາຣັບນັ້ນ ນາຍAL-ZAIDI ໄດ້ແກວ່ງເກີບ ຂອງລາວໃສ່ ປະທານາທິບໍດີ BUSH ແລະເອີ້ນທ່ານວ່າ “ໝາ”ທີ່ນະຄອນຫລວງແບັກແດັດ ໃນເດືອນທັນວາ ປີກາຍນີ້ ຂະນະທີ່ຜູ້ນ ຳຂອງສະຫະຣັດກຳລັງຖແລງຂ່າວ ຮ່ວມກັບນາຍົກຣັຖມຸນຕຣີອີຣັກ ທ່ານ NOURI AL-MALIKI ເກີບບໍ່ໄດ້ຖືກທ່ານ BUSH ເພາະວ່າທ່ານ ສາມາດຫລົບທັນ ໃນທັງສອງຄັ້ງ ໃນວັນອັງຄານມື້ນີ້ເກົາຫລີເໜືອແລະ ເກົາຫລີໃຕ້ ໄດ້ແລກປ່ຽນ ລາຍຊື່ບັນດາຄອບ ຄົວ ທີ່ພັດພາກຈາກກັນຍ້ອນສົງຄາມເກົາຫລີ ມາໄດ້ດົນກວ່າ ເຄິ່ງສັຕວັດແລ້ວນັ້ນ ສຳລັບການພົບພໍ້ກັນຊົ່ວຄາວຮອບໃໝ່ ທັງສອງເກົາຫລີ ໄດ້ຕົກລົງກັນ ໃນເດືອນແລ້ວນີ້ຈະໃຫ້ 100 ຄອບຄົວ ທີ່ພັດພາກຈາກກັນ ໄດ້ມາພົບພໍ້ກັນ ທີ່ພູ KUMGANGບ່ອນຕາກອາກາດ ໃນເກົາຫລີເໜືອ ແຕ່ວັນທີ 26 ກັນຍາ ຫາວັນທີ 1 ຕຸລາ ຈຳນວນຄອບຄົວເຫລົ່ານີ້ ຈະຖືກຄັດເລືອກ ຈາກບັນຊີລາຍຊື່ 200 ຄອບຄົວຈາກແຕ່ລະຝ່າຍ ທີ່ໄດ້ມີການແລກປ່ຽນ ໃນວັນທີ 1 ກັນຍາຜ່ານມາ ລຸນຫລັງການພົບປະກັນ ຄັ້ງທຳອິດ ລະຫວ່າງຜູ້ນຳຂອງສອງປະເທດ ໃນປີ 2000ເກົາຫລີທັງສອງ ກໍໄດ້ຈັດ ໃຫ້ມີການພົບພໍ້ ຂອງບັນດາຄອບຄົວ ທີ່ໄດ້ພັດພາກຈາກກັນເປັນປະຈຳ ຈົນຮອດທ້າຍປີ 2007 ເວລາການພົບພໍ້ທີ່ວ່ານີ້ ໄດ້ຖືກໂຈະທ່າມກາງຄວາມເຄັ່ງຕຶງ ທີ່ເພີ້ມທະວີຂຶ້ນ ມີຫລາຍກວ່າ 16 ພັນຄອບຄົວຈາກແຕ່ລະຝ່າຍ ໄດ້ພົບພໍ້ກັນເຊິ່ງໆໜ້າ ເປັນການຊົ່ວຄາວ ຂະນະທີ່ອີກຫລາຍກວ່າ3200 ຄອບຄົວ ໄດ້ເຫັນຍາດພີ່ນ້ອງເຂົາເຈົ້າ ທາງວີດີໂອ ຄະນະຕຸລາການ ທີ່ນະ ຄອນ LOSANGELES ພົບເຫັນວ່າຜູ້ສ້າງ ຮູບເງົາຂອງສະຫະຣັດ 2 ຄົນ ໄດ້ໃຫ້ ເງິນສິນບົນແກ່ອະດີດ ເຈົ້າໜ້າທີ່ ຣັຖບານໄທຄົນນຶ່ງ ເພື່ອໃຫ້ໄດ້ຊະນະ ການປະມູນຈັດງານປະກວດ ຮູບເງົານາໆຊາດ ທີ່ບາງກອກ ນາຍ GERALD ແລະນາງ PATRICIA GREENSທີ່ເປັນສາມີພັລຍາກັນນັ້ນ ຕ່າງກໍອາດ ຈະໄດ້ຮັບໂທດຈຳຄຸກດົນ ເຖິງ 20 ປີເວລາພວກເຂົາເຈົ້າ ຖືກຕັດສິນ ໃນທ້າຍປີນີ້ ທະນາຍຄວາມ ຂອງບຸກຄົນທັງສອງກ່າວວ່າ ລາວຈະຍື່ນ ຂໍອຸທອນ ກ່ຽວກັບເຣື່ອງນີ້ ຄະນະຕຸລາການຫລືລູກຂຸນພົບເຫັນວ່າ ສາມີພັລຍາ GREEN ມີຄວາມຜິດ ຍ້ອນຈ່າຍເງິນສິນບົນໃຫ້ແກ່ອະດີດ ຫົວໜ້າອົງການທ່ອງທ່ຽວ ແຫ່ງປະເທດໄທ ເພື່ອແລກປ່ຽນກັບການໃຫ້ພວກເຂົາເຈົ້າ ໄດ້ຊະນະ ການປະມູນ ຈັດການປະກວດຮູບເງົາ ງານບຸນຮູບເງົາທີ່ວ່ານີ້ ນຳລາຍໄດ້ ມາໃຫ້ຄອບຄົວ GREEN ຫລາຍກວ່າ 13ລ້ານໂດລາ ພວກຜູ້ນຳ ພັກຄອມມູນິສຈີນ ທີ່ປົກຄອງປະ ເທດ ຢູ່ໃນເວລານີ້ ໄດ້ເປີດກອງປະຊຸມປະຈຳປີ ໃນວັນອັງຄານມື້ນີ້ ຊຶ່ງຄາດກັນວ່າ ໃນລະຫວ່າງ ກອງປະຊຸມຄັ້ງນີ້ຜູ້ທີ່ຈະໄດ້ເປັນທາຍາດ ທາງ ການເມືອງ ຂອງປະທານ ປະເທດຈີນ ທ່ານ HU JINTAO ນັ້ນຈະໄດ້ຮວບຮວມອຳນາດຂອງທ່ານ ໃຫ້ເຂັ້ມແຂງຕື່ມຂຶ້ນ ເປັນທີ່ຄາດກັນວ່າຮອງປະ ທານປະເທດ ທ່ານ XI JINPING ຈະໄດ້ ຖືກແຕ່ງຕັ້ງ ໃຫ້ເປັນຄະນະກັມມະການທາງທະຫານ ທີ່ມີອິດທິພົນ ໃນລະຫວ່າງ ການປະຊຸມ ທີ່ວ່ານີ້ຊື່ງການແຕ່ງຕັ້ງດັ່ງກ່າວ ຈະເຮັດໃຫ້ທ່ານ ເປັນບຸກຄົນແຖວໜ້າຫລືຜູ້ທຳອິດ ທີ່ຈະໄດ້ສືບທອດ ຕຳແໜ່ງຕໍ່ຈາກ ທ່ານ HU ໃນປີ 2012 ຖ້າຄະນະກັມມະການ ສູນກາງພັກ ຫາກບໍ່ແຕ່ງຕັ້ງ ໃຫ້ທ່ານ XI ເຂົ້າຮັບໜ້າທີ່ຢູ່ໃນຄະນະ ກັມມະການດັ່ງກ່າວ ໃນລະຫວ່າງ ການປະຊຸມອາທິດນີ້ ມັນກໍອາດຈະສົ່ງສັນຍານບອກເຖິງ ການບໍ່ລົງຮອຍກັນ ພາຍໃນຄະນະນຳພາ ຂອງຈີນກ່ຽວກັບຜູ້ທີ່ຈະສືບທອດອຳນາດ ຕໍ່ຈາກທ່ານ HU ນັ້ນ ການປະຊຸມເປັນເວລາ 4ມື້ຂອງຄະນະກັມມະການສູງກາງ ມີຂຶ້ນບໍ່ເທົ່າໃດອາທິດ ກ່ອນວັນຄົບຮອບ 60 ປີໃນການສ້າງຕັ້ງ ປະເທດຈີນຄອມມູນິສ ໃນວັນທີ 1 ຕຸລາ ທີ່ຈະມາເຖິງນີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ